"दूसरा, इन खंडों में विचारों के इतिहास में महत्वपूर्ण योगदान करने की क्षमता है। आज तक विचारों का इतिहास विशेष रूप से विज्ञान का मुख्य रूप से यूरोप केन्द्रित रहा है, जिसमें पाश्चात्य विश्व के बाहर की महान सभ्यताओं की ओर कम ध्यान दिया गया है। परन्तु विज्ञान के इन खंडों में प्राचीन भारत में वैज्ञानिक सोच की जो एक परिष्कृत परम्परा प्रचलित थी उसका दस्तावेजीकरण किया गया है। सभी महान भारतीय परम्पराओं ने मानव चित्त के प्रकार्य की उन्नत समझ विकसित की, साथ ही साथ हमारे चित्त व और भावनाओं को प्रशिक्षित करने और नियंत्रित करने के लिए ध्यान तकनीकों का विकास किया।